Diari Oficial de la Generalitat Valenciana


Sumari del DOGV 9388, del 21-07-2022 (2022/6900)

RESOLUCIÓ de 15 de juliol de 2022, del president de l'Institut Valencià de Competitivitat Empresarial (IVACE), per la qual es convoquen les Beques IVACE E + O, Exportació i Ocupació 2022, per a l'especialització professional en comerç exterior, dirigides a tècnics i tècniques de cicles formatius de grau superior o mitjà, i es convoca les entitats de destí col·laboradores en el seu desenvolupament, amb cofinançament de la Unió Europea a través del Fons Social Europeu Plus.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9388

Data del DOGV
:   21-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6900


Data del document
:   15-07-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de juliol de 2022, del president de l'Institut Valencià de Competitivitat Empresarial (IVACE), per la qual es convoquen les Beques IVACE E + O, Exportació i Ocupació 2022, per a l'especialització professional en comerç exterior, dirigides a tècnics i tècniques de cicles formatius de grau superior o mitjà, i es convoca les entitats de destí col·laboradores en el seu desenvolupament, amb cofinançament de la Unió Europea a través del Fons Social Europeu Plus. [2022/6900]  
  
  
Per l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, es van establir les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització.  
  
D'acord amb aquesta disposició, l'Institut Valencià de Competitivitat Empresarial (IVACE) convoca les beques IVACE E+O, Exportació i Ocupació 2022, i les entitats de destí col·laboradores en el seu desenvolupament.  
Aquestes beques tenen com a objectiu la millora de la formació de les persones joves de la Comunitat Valenciana amb la finalitat de fomentar el seu accés al mercat laboral i la seua especialització en comerç exterior, afavorint una ocupabilitat sostenible i de qualitat i la consecució de la paritat d'oportunitats entre homes i dones.  
L'actuació és susceptible de ser cofinançada per Fons Social Europeu Plus (FSE+) 2021-2027 o qualsevol altre fons de la Unió Europea, igual que aquelles operacions que donen suport a la seua realització.  
  
En l'ús de les facultats que em confereix l'article 4 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), i d'acord amb el que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aquesta Presidència ha resolt la convocatòria de les Beques IVACE E+O, Exportació i Ocupació 2022, i de l'adhesió de les entitats de destí col·laboradores en el seu desenvolupament, en els termes següents:  
  
Article 1. Objecte i condicions  
1. L'Institut Valencià de Competitivitat Empresarial (IVACE) convoca les Beques IVACE E+O, Exportació i Ocupació 2022, l'objectiu de les quals és dotar les empreses i entitats de la Comunitat Valenciana de personal qualificat i especialitzat en comerç exterior, mitjançant la formació i especialització professional de tècnics i tècniques de cicles formatius de grau mitjà i superior, així com mitjançant la realització de pràctiques sobre diferents aspectes relacionats amb l'operativa de comerç exterior; així mateix es convoca les entitats de destí col·laboradores en el desenvolupament de les beques.  
2. Les bases reguladores de la present convocatòria són les aprovades per l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'Internacionalització, i les seues modificacions posteriors.  
Aquests bases estableixen les condicions de les beques i de la convocatòria de les entitats de destí, en el no previst en aquesta resolució.  
  
Article 2. Programa de beques  
1. L'IVACE validarà ?i si fa el cas, elaborarà- amb l'entitat de destí corresponent, un programa formatiu amb una durada màxima de dotze mesos, consistent en la realització de pràctiques en comerç exterior. Podran ser entitats de destí:  
a) Empreses de la Comunitat Valenciana que es troben en qualsevol fase del procés d'exportació i/o internacionalització dels seus productes o serveis.  
b) Associacions o federacions sectorials de la Comunitat Valenciana.  
2. El programa formatiu s'executarà amb l'objectiu final de capacitar, en matèria d'internacionalització empresarial, les persones beneficiàries de les beques. Una persona designada com a tutora per l'entitat de destí en realitzarà el seguiment i l'avaluació, i es responsabilitzarà de la formació de la persona becada.  
3. Juntament amb la formació pràctica en qualsevol dels destins adjudicats, es desenvoluparà una formació teòrica consistent en la realització de dos cursos:  
 Curs de Gestió Operativa del Comerç Exterior, o de qualsevol altra matèria relacionada amb la beca, de 200 hores de durada.  
L'objectiu d'aquest curs és proporcionar una visió global de l'entorn econòmic, dels avantatges competitius que comporta l'exportació, així com de les diferents operatives per a facilitar la venda a l'exterior, a més de l'entorn institucional involucrat en la promoció exterior de les empreses de la Comunitat Valenciana. El curs inclourà, necessàriament, les matèries següents:  
 Mòdul Nou Entorn Internacional  
 Mòdul marc de la Unió Europea i el Mercat Únic Europeu  
 Mòdul de Màrqueting Operatiu Internacional  
 Mòdul de Màrqueting Digital  
 Mòdul de Formes de Pagament i Cobrament en el Comerç Exterior  
 Mòdul de Logística i Transport del Comerç Exterior  
 Mòdul de Tipus de Contractes Internacionals  
 Mòdul Operativa d'Exportació  
 Mòdul de Sensibilització Ambiental i Economia Circular  
 Mòdul d'Igualtat d'Oportunitats i Paritat, clau per a la rendibilitat de l'empresa internacional.  
Serà requisit indispensable per a obtindre el certificat d'aprofitament de la beca la superació amb èxit del Curs de Gestió Operativa del Comerç Exterior, i de qualsevol altre curs o activitat formativa organitzada per l'IVACE.  
 Curs English for International Trade de 40 hores de durada.  
La no superació de tots dos cursos podrà suposar el reintegrament total o parcial de la dotació econòmica percebuda, així com la no obtenció del certificat d'aprofitament de la beca.  
  
Article 3. Marc normatiu  
1. A més del que es disposa en les bases reguladores aprovades per l'Ordre 16/2016, serà aplicable la normativa següent, o normativa que la substituïsca:  
a) Reglament (UE) núm. 1060/2021 del Parlament Europeu i del Consell, de 24 de juny de 2021, pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim, de Pesca i d'Aqüicultura, així com les normes financeres per a aquests fons i per al Fons d'Asil, Migració i Integració, el Fons de Seguretat Interior, i l'Instrument de Suport Financer a la Gestió de Fronteres i la Política de Visats.  
  
b) Reglament (UE) núm. 1057/2021, del Parlament Europeu i del Consell, de 24 de juny de 2021, pel qual s'estableix el Fons Social Europeu Plus (FSE+), i pel qual es deroga el Reglament (UE) núm. 1296/2013.  
c) La normativa per la qual es determinen les despeses cofinançables per la Unió Europea que es trobe en vigor.  
2. Així mateix, seran aplicable els criteris establits per la Llei 18/2014, de 15 d'octubre, relatius al Sistema Nacional de Garantia Juvenil o, si fa el cas, la normativa equivalent per al Programa 2021-2027.  
  
3. De conformitat amb les disposicions de la Comunicació de la Comissió relativa al concepte d'ajuda d'estatal conforme amb el que es disposa en l'article 107, apartat 1, del TFUE, les ajudes previstes en la present convocatòria no estaran subjectes a l'obligació de notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, concretament, per no suposar un avantatge per a una empresa, ni falsejar la competència o afectar els intercanvis comercials entre estats membres.  
  
  
Article 4. Durada del programa de beques  
La durada màxima de la beca, sempre que existisca crèdit adequat i suficient en els exercicis 2023 i 2024, serà de dotze mesos, prèvia acceptació d'aquella a través del corresponent document. No obstant això, l'IVACE es reserva la facultat de reduir la durada de la beca si les circumstàncies derivades de qualsevol situació excepcional impedeixen garantir la salut i seguretat de les persones becades.  
  
Article 5. Dotació econòmica de la beca. Pressupost de la convocatòria  
1. La dotació econòmica de la beca consistirà en una dotació dinerària general per import de tretze mil quatre-cents quaranta-dos amb vint-i-huit euros (13.442,28 ?) bruts anuals, a la qual s'aplicaran les corresponents retencions fiscals i de Seguretat Social d'acord amb la normativa vigent.  
L'import serà percebut per la persona beneficiària de la beca en funció del temps del seu gaudi efectiu.  
2. El finançament de la present convocatòria s'efectuarà amb càrrec al pressupost de l'IVACE per als exercicis 2022, 2023 i 2024 amb càrrec a la línia pressupostària S8029000 €Formació dirigida a l'especialització professional en Internacionalització- per un import estimat de 300.000 - per al capítol VII i de 19.400 - per al capítol II. Aquesta línia és susceptible de ser finançada per la Unió Europea a través del Programa Operatiu del Fons Social Europeu Plus (FSE+); addicionalment, i també amb càrrec a la línia S8029000, encara que en aquest cas amb finançament exclusiu de la Generalitat. Aquests dotacions pressupostàries estan condicionades a l'aprovació de les respectives Lleis de pressupostos de la Generalitat per a 2023 i 2024. La dotació pressupostària en 2022 és de 4.000 euros amb càrrec al capítol II i de 228.000 amb càrrec al capítol VII.  
A l'efecte de la justificació econòmica per l'IVACE davant els fons europeus, s'aplicarà un mètode de costos simplificats denominat Barem Estàndard de Costos Unitaris, d'acord amb la normativa europea.  
  
Alhora, seran cofinançables aquells imports relatius a les operacions instrumentades a través de contractes administratius necessaris per a l'execució d'aquest programa de beques.   
  
Article 6. Liquidació i pagament  
Després de l'acceptació de la beca, l'IVACE abonarà de manera fraccionada la dotació dinerària fixa mitjançant pagaments mensuals en un màxim de dotze mensualitats.  
L'última mensualitat es farà efectiva després de la preceptiva aprovació per l'IVACE de la documentació inherent al desenvolupament de la beca (informe trimestral, memòria final, qüestionari final de participants en el Programa Operatiu del Fons Social Europeu Plus (FSE+, o qualsevol altre document que haguera sigut requerit per l'IVACE), que haurà de presentar la persona becada en la data límit indicada per l'IVACE.  
  
Article 7. Nombre de places i procediment de concessió  
El nombre de beques que es convoquen a través de la present resolució és de vint (20), i se'n farà l'adjudicació en règim de concurrència competitiva conformement al que es disposa en la present resolució i en les bases que les regulen aprovades per l'Ordre de 16/2016, de 12 de setembre, de la Conselleria d'Economia Sostenible, Sectors Productius, Comerç i Treball.  
  
Article 8. Requisits a complir per les persones aspirants a les beques  
  
Podran ser aspirants a les Beques IVACE E+O, Exportació i Ocupació 2022, les persones físiques que reunisquen els requisits següents:  
a) Haver nascut a la Comunitat Valenciana, o bé ser nacional d'un estat membre de la Unió Europea i resident a la Comunitat Valenciana des d'almenys dotze mesos abans de la data de publicació de la convocatòria en la Base de Dades Nacional de Subvencions; a l'efecte del còmput d'aquest termini no es tindrà en compte la interrupció del període de residència per raons d'estudi degudament acreditades.  
  
b) Estar inscrites com a persones beneficiàries en el Fitxer del Sistema Nacional de Garantia Juvenil del Ministeri de Treball i Economia Social (https://garantiajuvenil.sepe.es), en el moment de sol·licitud de la beca, i dos dies abans de la proposta de la seua adjudicació.  
c) Tindre menys de 30 anys el dia 30 de setembre de 2022, data en la qual finalitza el termini de presentació de sol·licituds.  
d) Estar en possessió d'una titulació tècnica de cicle formatiu de grau superior o mitjà, totes dues relacionades amb les famílies professionals d'Administració i Gestió de l'empresa i/o Comerç i Màrqueting. En el supòsit de titulació obtinguda en qualsevol país diferent d'Espanya, aquesta titulació haurà d'anar acompanyada de l'homologació pel Ministeri d'Educació i Formació Professional, corresponent al nivell exigit en la present convocatòria.  
e) Coneixement parlat i escrit de l'idioma anglés, i domini d'alguna de les llengües oficials de la Comunitat Valenciana en el cas que no posseïsquen la nacionalitat espanyola; aquests requisits s'acreditaran a través de la realització de proves -i entrevista en el cas de les llengües oficials de la Comunitat Valenciana- dutes a terme en el procés de selecció.  
f) No haver gaudit o percebut cap prestació en concepte de beca dirigida a l'especialització en temes relacionats amb el comerç exterior i/o internacionalització, concedida per administracions públiques, cambres de Comerç, o altres organismes de promoció comercial, amb independència de la procedència del seu finançament.  
g) No estar afectada per cao limitació incompatible amb el desenvolupament funcional o geogràfic de la beca.  
h) No tindre antecedents penals o estar incurses en cap causa penal que impedisca el desenvolupament funcional o geogràfic de la beca.  
i) Trobar-se al corrent en les seues obligacions fiscals i amb la Seguretat Social.  
j) No incórrer en cap de les causes de prohibició per a ser beneficiàries previstes en l'article 13.2 de la Llei 38/2003, de 17 de novembre, general de subvencions.  
  
Article 9. Formalització de sol·licituds  
1. La tramitació tant de la sol·licitud, com en general del procediment, serà electrònica i requerirà que la persona sol·licitant dispose durant totes les fases del procediment de certificat de persona física emés per l'Autoritat de Certificació de la Comunitat Valenciana, o per qualsevol entitat reconeguda en la Llista de confiança de prestadors de serveis de certificació establerts a Espanya, publicada en la seu electrònica del Ministeri d'Indústria, Comerç i Turisme. La tramitació de la sol·licitud -emplenada segons el model disponible en la pàgina web http://www.ivace.es dins de l'apartat Ajudes/Beques- en suposa la signatura, i es presentarà en el registre telemàtic de l'IVACE a través d'aquesta pàgina web aportant la documentació següent:  
  
a) Sol·licitud electrònica degudament emplenada.  
b) DNI en vigor en cas que en la sol·licitud electrònica s'haja manifestat oposició per a la seua obtenció per mitjans telemàtics per l'IVACE; les persones nacionals d'un altre estat membre de la Unió Europea presentaran la documentació equivalent en tot cas.  
c) Document emés pel Ministeri de Treball i Economia social que acredite la inscripció com a persona beneficiària en el fitxer del Sistema Nacional de Garantia Juvenil, amb data compresa en el període de presentació de sol·licituds de la beca.  
d) En cas de persones no nascudes a la Comunitat Valenciana, document oficial que acredite l'empadronament a la Comunitat Valenciana on s'especifique la data d'alta en la localitat corresponent amb almenys dotze mesos d'antelació a la data de publicació de l'extracte d'aquesta convocatòria en el DOGV.  
e) Document que acredite l'obtenció de titulació com a tècnic/a de grau superior o mitjà a què es refereix l'apartat d de l'article 8 de la present resolució o, en defecte d'això, resguard de la seua sol·licitud.  
  
f) Certificat de qualificacions acadèmiques on conste la nota mitjana de l'expedient acadèmic.  
g) Curriculum vitae de la persona sol·licitant.  
h) Certificat de no tindre antecedents penals o estar incursa en cap causa penal que impedisca el desenvolupament funcional o geogràfic de la beca, emés pel Ministeri de Justícia, amb data compresa en el període de presentació de sol·licituds de la beca.  
i) En cas de ser titular o persona beneficiària de la Renda Valenciana d'Inclusió (RVI), certificat emés per les direccions territorials de la Conselleria d'Igualtat i Polítiques Inclusives.  
Tota la documentació presentada haurà d'estar redactada en castellà o valencià.  
2. Termini i lloc de presentació.  
El termini de presentació de sol·licituds a través de l'aplicació informàtica indicada en l'apartat Ajudes/Beques en la pàgina web d'IVACE: http://www.ivace.es. començarà a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana, i finalitzarà el 30 de setembre de 2022.  
3. Esmena.  
Si la sol·licitud aportada fora incompleta o presentara errors corregibles, es requerirà la persona interessada electrònicament perquè en el termini de 10 dies hàbils esmene la documentació requerida, amb advertiment que, si no ho fera, se la tindrà per desistida de la seua sol·licitud. Transcorregut aqueix termini, després de l'avaluació i admissió de les sol·licituds, es publicarà la llista de les persones aspirants admeses i convocades a realitzar les proves de selecció corresponents. Aquesta llista estarà disponible en la pàgina web d'IVACE: http://www.ivace.es en l'apartat Ajudes/Beques. A la vista de les dificultats que pot comportar el compliment dels terminis d'esmena, es declara inhàbil el mes d'agost a l'efecte, queda suspés el còmput de terminis en aqueix període i es reprendrà per tant a partir de l'1 de setembre de 2022.  
  
4. Exclusió de sol·licituds.  
Seran excloses del procés d'avaluació:  
a) Les sol·licituds que, previ requeriment, no reunisquen els requisits assenyalats en aquesta resolució i les que no continguen tota la documentació sol·licitada.  
b) Les sol·licituds presentades fora del termini fixat.  
c) Les sol·licituds dels qui s'hagen beneficiat d'alguna de les beques d'internacionalització convocades per l'IVACE (a excepció de les beques I+I Innovació) o per l'extint IVEX, o que hi hagueren renunciat amb anterioritat a la seua finalització, i hagueren percebut algun import en concepte de dotació econòmica de la beca.  
d) Aquelles sol·licituds de les quals es desprenga l'existència de maniobra fraudulenta o dolenta fe, a fi de poder beneficiar-se d'una de les beques contemplades en aquesta convocatòria.  
5. Tractament de dades personals  
Les dades personals de les sol·licituds recollides en el transcurs del procediment seran inclosos en un fitxer automatitzat, en els termes i condicions exigibles per la normativa aplicable en matèria de protecció de dades de caràcter personal. Aquest fitxer denominat «Beques i pràctiques», està inscrit en l'Agència Espanyola de Protecció de Dades (AEPD) amb el núm. 4621039916. Les persones sol·licitants podran exercitar els seus drets d'accés, rectificació i cancel·lació en l'adreça de correu postal de l'IVACE: IVACE, Ciutat Administrativa 9 d'octubre - Torre 2, C/ Democràcia (accés pel C/ 9 d'octubre), 46243 València.  
  
  
Article 10. Selecció d'aspirants a la beca  
1. Les beques es concediran sota el règim de concurrència competitiva, mitjançant una comparació dels resultats de les proves de selecció realitzades per les persones aspirants que hagen presentat correctament la seua sol·licitud de beca. La Comissió d'avaluació prevista en l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, aplicarà els criteris de valoració fixats en l'apartat 2, i establirà una prelació segons la puntuació obtinguda.  
La selecció de les persones aspirants es realitzarà respectant les polítiques horitzontals en matèria d'igualtat d'oportunitats, i atenent principis de publicitat suficient i valoració equitativa dels/les aspirants.   
2. Criteris d'avaluació:  
- Nota mitjana ponderada de l'expedient acadèmic (màxim 20 punts).  
- Coneixement de l'idioma anglés (màxim 50 punts).  
· Prova d'anglés oral: màxim 25 punts (obligatòria/eliminatòria).  
  
· Prova d'anglés escrit: màxim 25 punts (obligatòria/eliminatòria).  
  
- Entrevista personal (màxim 20 punts).  
- Participació per un mínim de 12 mesos en ONG i en altres entitats sense ànim lucratiu l'objectiu del qual siga promocionar i beneficiar a la societat civil des de qualsevol àmbit que la beneficie, siga cultural, social, educatiu, etc- (màxim 5 punts).  
- Ser titular o persona beneficiària de la renda valenciana d'inclusió (RVI) (màxim 5 punts).  
Els qui hagen superat les proves d'anglés oral i escrit seran convocats/des a través de la pàgina web d'IVACE http://www.ivace.es apartat Ajudes/Beques, a la realització d'una entrevista personal  
La relació d'aspirants que hagen superat les proves eliminatòries es publicarà en la pàgina web de l'IVACE apartat Ajudes/Beques i seran convocats a la prova següent. En cas d'empat en la valoració obtinguda per dos o més aspirants, tindrà preferència, per ser major el risc d'exclusió, la persona candidata de més edat, sempre que entre ambdues hi haguera una diferència de 12 o més mesos en la data de naixement. En cas de persistir l'empat, tindrà preferència en primer lloc la persona titular de la Renda Bàsica d'Inclusió o beneficiària d'aquella com a part d'una unitat de convivència. En cas de perdurar l'empat, tindrà preferència la persona que en l'últim any haguera romàs més temps inscrita en LABORA, Servei Valencià d'Ocupació i Formació; aquest fet haurà d'acreditar-se, si escau, amb el certificat de períodes d'inscripció emés per aquest organisme.  
  
L'IVACE es podrà auxiliar d'entitats col·laboradores en la realització de les proves de selecció, amb sotmetiment a la Llei 38/2003, de 17 de novembre, general de subvencions.  
3. Calendari de proves.  
El calendari de les proves d'anglés escrit i oral, i de l'entrevista, així com el seu lloc de realització i possibles modificacions, es publicarà amb prou antelació en la pàgina web d'IVACE: http://www.ivace.es, apartat Ajudes/Beques.  
Després del resultat global de les proves esmentades en l'apartat anterior, IVACE a través de la Comissió d'avaluació publicarà una proposta de denegació de sol·licituds i d'adjudicació de beques segons la puntuació obtinguda, i obrirà un termini de cinc dies hàbils a partir de l'endemà de la publicació en la pàgina web d'IVACE: http://www.ivace.es, apartat Ajudes/Beques, perquè els interessats/des puguen presentar-hi al·legacions. Transcorregut aquest termini es dictarà resolució en la forma indicada en l'article següent.  
  
Article 11. Resolució i notificació  
1. L'adjudicació i/o denegació de les beques i la constitució, si fa el cas, de la borsa de suplents, serà facultat de la persona que ostente la Presidència de l'IVACE, a la vista de l'expedient i a proposta de la Comissió d'avaluació. L'IVACE es reserva el dret a deixar vacant l'adjudicació totalment o parcialment quan els perfils de les persones participants no superen el procés de selecció.  
2. El termini màxim per a resoldre i notificar la resolució serà de sis mesos a comptar des de la publicació de l'extracte de la convocatòria en el Diari Oficial de la Generalitat Valenciana. Transcorregut el termini sense que s'haguera dictat resolució expressa, les persones sol·licitants entendran desestimades les seues sol·licituds per silenci administratiu, tot això sense perjudici de l'obligació de resoldre expressament que incumbeix l'administració.  
La resolució motivada del procediment es notificarà a les persones interessades mitjançant la seua publicació en la pàgina web d'IVACE: http://www.ivace.es, apartat Ajudes/Beques. Es considerarà que, amb l'acceptació de l'adjudicació de la beca, la persona beneficiària dona conformitat a la seua inclusió en la llista d'operacions contemplada en l'article 115, apartat 2, del Reglament (UE) núm. 1303/2013 del Parlament Europeu i del Consell, de 17 de desembre de 2013.  
Així mateix, les beques concedides es publicaran en la Base de Dades Nacional de Subvencions en compliment del que s'estableix en la Llei 38/2003, de 17 de novembre, general de subvencions, amb expressió de la convocatòria, del programa i crèdit pressupostari al qual s'imputen, persona beneficiària, quantitat concedida i objectiu o finalitat de la subvenció.  
3. La resolució de concessió i/o denegació posarà fi a la via administrativa i, contra ella, podrà interposar-se recurs potestatiu de reposició en el termini d'un mes comptat des de l'endemà de la recepció de la notificació, o recurs contenciós administratiu en el termini de dos mesos, davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, reguladora de la jurisdicció contenciosa administrativa. Es delega en la Direcció Adjunta de l'IVACE (Direcció General d'Internacionalització) la resolució dels recursos de reposició.  
Article 12. Assignació de destins i acceptació  
1. La resolució de concessió tan sols indicarà un esment genèric i quedarà pendent la seua concreció a resultes del procés d'entrevistes mantingudes entre les entitats o empreses adherides i les persones beneficiàries de la beca, les dades de contacte de la qual hauran sigut facilitades per IVACE.  
2. En tot cas serà necessari que la persona beneficiària de la beca subscriga en el termini indicat el document d'acceptació de la beca en el qual s'especificaran les seues obligacions i que li serà facilitat per l'IVACE una vegada signada la resolució de concessió; la persona beneficiària de la beca subscriurà a més de l'esmentat document, i després de la finalització del procés d'entrevistes mantingudes amb les diferents entitats, un annex acceptant el destí definitiu.  
3. Abans de l'inici de la beca o en el transcurs d'aquesta, l'IVACE es reserva la possibilitat de modificar la data d'incorporació o el destí de les persones becades i la seua dotació corresponent en cas de concórrer causa justificada.   
4. L'adjudicació de la beca podrà ser revocada en cas que la persona beneficiària no siga seleccionada per cap entitat de destí; d'altra banda, en cas de negativa a acceptar una de les entitats de destí, es considerarà que renúncia a la beca.  
  
Article 13. Incompliment i incidències  
1. Davant l'incompliment per la persona beneficiària de les obligacions previstes en l'Ordre 16/2016, de 12 de setembre, o en la present convocatòria, amb audiència prèvia de la persona becada, en funció de la gravetat de l'incompliment, l'IVACE podrà minorar, revocar i, si fa el cas, sol·licitar el reintegrament total o parcial de les quantitats abonades i/o anticipades, així com de qualsevol altra despesa satisfeta per l'IVACE inherent a la beca, a més dels interessos que legalment escaiguen.  
  
2. En cas de renúncia a la beca, la persona interessada haurà de notificar-ho per escrit a l'IVACE, exposant detalladament les raons de la seua renúncia. Així mateix, haurà de presentar un informe relatiu al període del programa formatiu desenvolupat, si fa el cas, fins hui. L'IVACE determinarà, en funció dels motius al·legats i de la part del programa formatiu desenvolupat, si escauen reintegraments parcials o totals de les quantitats abonades i/o anticipades, així com de qualsevol altra retribució no dinerària satisfeta per l'IVACE i inherent a la beca, sense perjudici del que es disposa en l'article 2.3. quant a la certificació de la part de formació en els supòsits de renúncia.  
3. En el cas que concórrega alguna causa de malaltia, o qualsevol altra que supose la suspensió del desenvolupament de la beca, la Comissió d'avaluació decidirà, examinant totes les circumstàncies, la continuació o no del seu gaudi.  
4. Abans de la finalització de la beca les persones beneficiàries hauran d'entregar tota la documentació exigida per l'IVACE, inherent al seu desenvolupament, prevista en l'article 6, i no es farà el pagament de la dotació de l'últim mes fins que l'IVACE verifique que aquesta documentació és correcta.  
5. Així mateix, les persones beneficiàries es comprometran a facilitar informació sobre la seua situació laboral als sis mesos de la finalització de la seua beca, així com qualsevol altre tipus de qüestionari/enquesta sol·licitada per part d'IVACE. Donada la necessitat d'avaluació de les polítiques finançades amb fons públics, en cas de no rebre contestació a aquesta mena de requeriments, l'IVACE es reserva el dret al reintegrament de les quantitats abonades en concepte de beca que es determinen.  
  
Article 14. Fiscalitat i Seguretat Social  
Serà aplicable el RD 1.493/2011, pel qual es regulen els termes i les condicions d'inclusió de les persones becades en el Règim General de la Seguretat Social. En tot allò que no es detalle en el reial decret esmentat, es regirà pel que s'establisca en la Llei general de la Seguretat Social.  
  
Respecte a la fiscalitat de la beca serà aplicable la Llei 35/2006, de 28 de novembre, de l'Impost sobre la Renda de les Persones Físiques.  
  
  
Article 15. Convocatòria d'empreses i entitats de destí  
1. En el Programa de beques IVACE E+O, Exportació i Ocupació 2022, podran participar com a entitats de destí les empreses i entitats de l'article 2 que reunisquen els requisits següents:  
a) Comptar amb domicili social a la Comunitat Valenciana.  
b) Trobar-se en qualsevol fase del procés d'exportació i/o internacionalització dels seus productes o serveis.  
c) Disposar dels mitjans humans i materials necessaris per a l'adequat desenvolupament de la beca. En el cas d'empreses haurà de comptar amb un mínim de tres persones en plantilla, dels quals almenys una es dedique a la seua expansió exterior.  
d) En el cas de les associacions i federacions, que entre els seus objectius i activitat es trobe el suport a la internacionalització dels seus membres.  
e) Estar al corrent amb l'IVACE en el pagament dels serveis i accions organitzades per aquest Institut, o en el reintegrament de subvencions amb l'IVACE.  
f) Trobar-se al corrent en les seues obligacions fiscals i amb la Seguretat Social.  
g) No incórrer en cap de les causes d'impossibilitat previstes en l'article 13 de la Llei 38/2003, de 17 de novembre, general de subvencions, la qual cosa acreditaran mitjançant declaració responsable.  
2. La tramitació tant de la sol·licitud, com en general del procediment, serà electrònica i requerirà que l'entitat sol·licitant dispose durant totes les fases del procediment de certificat de representant d'entitat emés per l'Autoritat de Certificació de la Comunitat Valenciana, o per qualsevol entitat reconeguda en la Llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme. Així mateix, l'entitat sol·licitant podrà autoritzar una altra persona perquè realitze qualsevol tràmit relacionat amb aquesta convocatòria sempre que aquesta autorització conste en el Registre de Representants de l'ACCV (https://www.accv.es/servicios/registro-de-representantes/).  
La tramitació de la sol·licitud suposa la signatura de la mateixa i del pla formatiu, i es presentarà en el registre telemàtic de l'IVACE a través de la seua pàgina web en l'apartat Ajudes/Beques. La presentació de la sol·licitud portarà implícita l'acceptació de les bases, inclòs el que es disposa en la convocatòria respectiva.  
Només s'admetrà la presentació d'un projecte per empresa sol·licitant.  
3. A més d'aquesta sol·licitud, ha d'incloure's la documentació següent:  
a) Estatuts vigents registrats o contracte de constitució, si fa el cas. Si la documentació ja es troba en poder de l'IVACE es podrà aportar declaració de vigència.  
b) Pla formatiu a desenvolupar per la persona beneficiària de la beca, és a dir, un pla d'activitats estructurat amb les funcions i activitats a desenvolupar durant la seua estada en l'empresa o en l'entitat de destí, i l'integrarà obligatòriament en l'àrea d'exportació i/o internacionalització d'aquesta.  
c) Pla d'exportació o internacionalització en el qual es detallen, almenys, els aspectes següents:  
c.1 Empresa de destí:  
 Etapa en la qual es troba l'empresa respecte a la seua obertura a l'exterior, bé de manera general, per al cas, per exemple, que s'estiguen iniciant en l'exportació, bé de manera específica, respecte a uns certs mercats, en el cas que siga una empresa ja consolidada en l'exportació, i que es trobe en el procés d'ampliar les seues vendes en determinats mercats exteriors.  
 Personal dedicat a l'exportació amb el qual compte.  
 Percentatge que representen les seues vendes exteriors respecte a les vendes totals.  
 Informació sobre implantació en l'exterior, si fa el cas.  
 Amb quines formes d'accés compta per a accedir als mercats exteriors (agents, filials, distribuïdors, etc.-).  
c.2 Associació o Federació:  
- Pla d'exportació/internacionalització en el qual es descriurà les activitats que es duran a terme en el marc de l'exportació/internacionalització (fires a les quals assisteixen, missions que organitzen, estudis de mercat, així com qualsevol altra activitat relacionada amb la internacionalització).  
d) RNT- Relació Nominal de treballadors.  
4. Termini i lloc de presentació.  
El termini de presentació de sol·licituds a través de l'aplicació informàtica indicada en l'apartat Ajudes/Beques en la pàgina web d'IVACE: http://www.ivace.es començarà a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana, i finalitzarà el 30 de setembre de 2022.  
5. Vistes les sol·licituds i plans Bformatius presentats, així com tota la documentació remesa electrònicament, l'Àrea de Promoció Internacional verificarà, d'una banda, el compliment dels requisits establits, requerint la seua esmena telemàtica quan siga procedent, i valorarà tant els plans formatius com els plans d'internacionalització presentats, els seus compromisos amb les polítiques d'igualtat i d'inserció laboral de persones amb el risc d'exclusió social, el perfil de la persona tutora, així com el procediment de tutorització.  
6. Cada empresa o entitat només podrà sol·licitar una persona becada.  
7. Emés l'informe de l'Àrea de Promoció Internacional, la persona titular de l'adreça adjunta d'IVACE (Direcció General d'Internacionalització), dictarà resolució aprovant o desestimant l'adhesió de les diferents entitats a aquest programa en la seua condició d'entitats de destí.  
  
8. Les empreses i altres entitats que hagen resultat seleccionades, podran accedir a la informació de les persones que hagen resultat adjudicatàries de les beques i que aquests vagen a desenvolupar a fi d'iniciar el procés d'entrevistes i la posterior selecció. El manual sobre el procés d'entrevistes i selecció es troba publicat en el web de l'IVACE: http://www.ivace.es/ dins de l'apartat Ajudes/Beques.  
  
La participació en aquest programa de beques no garantirà l'efectiva incorporació de persones beneficiàries de beques a les empreses o entitats, si no existeix el corresponent acord entre les parts.  
9. Les empreses s'abstindran de seleccionar o admetre a persones beneficiàries de beques amb les quals existisca vinculació, entenent-se com a tal una relació de parentiu per consanguinitat fins al quart grau o d'afinitat fins al segon, entre la persona becada i la direcció de l'empresa o de qui ostente la majoria de participacions o capital social.  
  
10. Amb l'empresa o entitat amb la qual després del procés d'entrevistes la persona beneficiària vaja a desenvolupar la seua beca se signarà el corresponent acord de col·laboració entre aquesta i l'IVACE.  
11. L'empresa o entitat de destí designarà un/a tutor/a permanent per a la supervisió de la formació i el compliment dels objectius de la beca, que hi facilite la seua adaptació. L'IVACE juntament amb el personal tutor designat per l'empresa o entitat vetlarà per l'adequat desenvolupament del programa formatiu. L'entitat de destí haurà de posar a la disposició de la persona becada l'estructura i els mitjans materials necessaris perquè puga desenvolupar la seua beca de manera adequada.  
  
  
Article 16. Frau o irregularitat  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons provinents de la Unió Europea en el marc de la present convocatòria, podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a l'efecte per aquest servei en l'adreça web:  
https://www.igae.pap.hacienda.gob.es/sitios/igae/es-es/snca/paginas/inicio.aspx.  
  
  
DISPOSICIÓ FINAL  
  
Primera  
Es faculta la directora adjunta d'IVACE (directora general d'Internacionalització) per a dictar les resolucions necessàries per al desenvolupament, eficàcia i execució de la present convocatòria.  
  
Segona  
La present resolució entrarà en vigor l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Contra aquesta resolució que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 15 de juliol de 2022.- El president de l'IVACE: Rafael Climent González.